Muidugi võib tekkida halb tunne, kui loed ta "Tootsi pulma", "Äripäeva", "Kirjamappi" või vesteid Uhuust. Siis osutub, et Luts on hoopis läinud üle vana paiatsi ossa ning ei suuda pakkuda enam muud  kui nalja. Traagiline heli siseilmast virildub, avaldudes lõbusünnitavaks kirjanduslikuks heristükiks. Säärane halb tunne tekib sellepärast, et ennemalt oled lugenud "Kevadet", "Sood", "Kirju Maar­jale", "Mahajäetud maja".